ट्रक की टक्कर से दो घायल
मदनगंज किशनगढ-!- गांधीनगर क्षेत्र स्थित हरमाड़ा चौराहे पर रविवार सुबह ट्रक ने बाइक को टक्कर मार दी, जिससे बाइक सवार दो जने घायल हो गए। हादसे के बाद लोगों की भीड़ जमा हो गई। दोनों घायलों को अस्पताल पहुंचाया गया। घायलों की रिपोर्ट पर गांधीनगर थाना पुलिस ने दुर्घटना का मुकदमा दर्ज कर जांच शुरू कर दी। गांधीनगर थाने में पर्यावरण रोड पर झुग्गी में रहने वाले करण पुत्र फौजा बंजारा ने रिपोर्ट देते हुए बताया कि वह उसके साथी हाकम बंजारा के साथ सुबह ९ बजे बाइक पर सवार होकर जा रहा था। इसी दौरान हरमाड़ा चौराहे पर एक ट्रक ने बाइक को पीछे से टक्कर मार दी, जिससे दोनों घायल हो गए। हादसे के बाद लोगों की भीड़ जमा हो गई और लोगों ने ट्रक को जाने नहीं दिया। घायलों को राजकीय यज्ञनारायण अस्पताल में भर्ती कराया गया। घायलों की रिपोर्ट पर पुलिस ने ट्रक चालक के खिलाफ तेज गति व लापरवाही से वाहन चलाकर दुर्घटनाकारित करने का मुकदमा दर्ज कर जांच शुरू कर दी।
bho_Deva hin_Deva